b'\n_START_ARTICLE_\nOsinkosuhde\n_START_PARAGRAPH_\nOsinko/kokonaistulos eli osinkosuhde kertoo kuinka suuri yrityksen jakama osinko on suhteessa tilikauden tulokseen. Se siis kuvaa kuinka suuri osuus voitoista jaetaan osakkeenomistajille. Se osuus voittoa, jota ei jaeta osinkoina, j\xc3\xa4\xc3\xa4 yritykseen toiminnan kehitt\xc3\xa4mist\xc3\xa4 ja investointeja varten. Osingot ovat osakkeiden arvonnousun ohella toinen tapa, jolla osakkeenomistajat voivat saada tuottoa sijoitukselleen._NEWLINE_Kasvuhakuiset yritykset k\xc3\xa4ytt\xc3\xa4v\xc3\xa4t tyypillisesti ison osan voitoistaan investointeihin, ja siksi niiden osinkosuhde on usein pienempi. T\xc3\xa4ll\xc3\xb6in tavoitteena on, ett\xc3\xa4 sijoittajat p\xc3\xa4\xc3\xa4sev\xc3\xa4t hy\xc3\xb6tym\xc3\xa4\xc3\xa4n n\xc3\xa4iden investointien kautta joskus tulevaisuudessa viel\xc3\xa4 enemm\xc3\xa4n. Yritykset voivat k\xc3\xa4ytt\xc3\xa4\xc3\xa4 jakamattomia voittovaroja my\xc3\xb6s esimerkiksi omien osakkeiden takaisin ostamiseen. Osinkoina voidaan jakaa my\xc3\xb6s aiempina vuosina kertyneit\xc3\xa4 jakamattomia voittovaroja, joten osinkosuhde voi joskus olla yli 100 prosenttia._NEWLINE_Osinkosuhdetta laskettaessa voidaan k\xc3\xa4ytt\xc3\xa4\xc3\xa4 kokonaistulosta, josta on poistettu satunnaisten erien vaikutus. Satunnaiset er\xc3\xa4t ovat yrityksen tavanomaisesta toiminnasta poikkeavia kertaluonteisia tuottoja tai kuluja. Kun n\xc3\xa4m\xc3\xa4 er\xc3\xa4t j\xc3\xa4tet\xc3\xa4\xc3\xa4n huomiotta, osinkosuhde kuvaa paremmin yrityksen pysyv\xc3\xa4mp\xc3\xa4\xc3\xa4 voitonjaon suhdetta.'